Screenshot: Facebook



SNIMATELJ HRT-a je fizički napadnut tijekom snimanja prosvjeda antifašista u središtu Jasenovca.



Antifašisti Zagreba okupili su kako bi osudili toleriranje isticanja simbola ustaškog režima.



Snimatelj je napadnut zato što je snimao muškarca koji je verbalno napadao antifašiste.



Nakon napada intervenirala je i policija, prenosi Hrvatska uživo.



Muškarac, koji je nosio jaknu na kojoj je pisalo "Komunalni servis Jasenovac" fizički je nasrtao na snimatelje, vičući na njih. Iako su ga ljudi pokušavali zadržati, a snimatelji mu govorili kako se nalaze na javnoj površini te da je dopušteno snimanje, muškarac se nije dao.



Vikao im je: "Kud si ti došo? Što nisi došo kad je Jasenovac gorio pa snimo?"



"Naša, hrvatska policija"



Kad su ljudi koji su ga pokušavali zadržati, upozorili kako dolazi policija, odgovorio im je:



"Nek ide! Boli me i za njih, to je naša, hrvatska policija!"







Upirući prstom i prijeteći, poručio je snimatelju: "Halo, nećeš otić s tom kamerom!"



Na kraju su ga odvukli od snimatelja, a policija je pristigla na mjesto događaja.



Muškarac je nastavio vikati: "Tko ti je dao dozvolu da me snimaš, majmune jedan?"



Napad na kamermana osudio je i ogranak HND-a na HTV-u: "Kako su novinari HRT-a, čemu smo svjedočili i zadnjih tjedana izloženi napadima kojima je posredno ili neposredno ugrožena njihova sigurnost, ovim putem upozoravamo i na ovaj slučaj, a HRT pozivamo na reakciju prema nadležnim službama."

Tekst se nastavlja ispod oglasa